Erhvervs- og turisme-branchen i Øster Hurup har snart ikke mere tålmodighed tilbage. Flere steder ved stranden ligger der rådden tang, og i sommervarmen kommer det til at lugte fælt. Ifølge erhvervs- og turismebranchen gør Mariagergjord Kommune kun et halvhjertet forsøg på at løse problemet. - Det er jo en katastrofe når vores store trækplaster – vores flotte strand, den lige pludseligt bliver en mudderpøl, siger Jørn Lund Pedersen, der er ejer af Kattegat Strand Camping. Også de besøge på campingpladsen har lagt mærke til, at stranden ikke er særligt tillokkende for tiden. Mariagerfjord Kommune har for 14 dage siden prøvet at gøre noget ved problemet, men kun to uger efter er stranden tilbage ved udgangspunktet. Det har ikke været muligt for TV2 Nord at få en kommentar fra Mariagerfjord Kommune.

Referat:
I Øster Hurup er stranden ramt af rådden tang flere steder. Det er både grimt og lugter i sommervarmen.